Svitavy

Svitavy (tysk: Zwittau) er en by i regionen Pardubice i Tsjekkia. Den ligger sentralt øst i landet ved elva Svitava. Den har en befolkning på rundt 17 000 innbyggere og er best kjent som fødestedet til Oskar Schindler. Det er også et senter for den tsjekkiske Esperanto-bevegelsen og har et Esperantomuseum.

Historie 
Byen ble opprettet av tyske nybyggere i løpet av midten av 1200-tallet etter oppmuntring fra Biskopen av Olomouc Bruno von Schauenburg og er nevnt første gang skriftlig i 1256 og i 1330 fikk den bystatus.

Byen ble, i likhet med store deler av Tsjekkia, rammet hardt under tredveårskrigen. Senere ble byen et viktig sentrum for tekstilindustri og kjent som «Vest-Mährens Manchester». Tekstilindustri er fremdeles en viktig næringsvei i Svitavy.

På 1800-tallet og frem til slutten av andre verdenskrig var det et flertall av tyskspråklige i byen. Etter første verdenskrig ble byen, etter en kort periode som del av Tysk-Østerrike, motvillig del av Tsjekkoslovakia. Etter Sudetenkrisen i 1938 ble byen, i likhet med resten av Sudetenland innlemmet i det tredje riket. Etter krigen ble den tyske befolkningen fordrevet og byen ble befolket av tsjekkiske innflyttere.

Vennskapsbyer 
  Weesp (Nederland)
  Stendal (Tyskland)
  Plochingen (Tyskland)
  Banská Štiavnica (Slovakia)
  Ziar nad Hronom (Slovakia)

Referanser

Eksterne lenker 
 

Byer i Pardubice (region)
Byer i Mähren